ⴰⵍⵉⵅⴰⵏⴷⵔⵓ ⵢⵓⴷⵓⵔⵓⴼⵙⴽⵉ

ⴰⵍⵉⵅⴰⵏⴷⵔⵓ ⵢⵓⴷⵓⵔⵓⴼⵙⴽⵉ ⴱⵔⵓⵍⴰⵏⵙⴽⵉ (ⵙ ⵜⵚⴱⵍⵢⵓⵏⵉⵜ: Alejandro Jodorowsky Prullansky) (ⵉⵍⵓⵍ ⴳ 17 ⴱⵕⴰⵢⵕ 1929) ⵉⴳⴰ ⵢⴰⵏ ⵓⵎⵙⵓⴼⵖ ⵏ ⴰⵡⵙⵉⵏⵉⵎⴰ ⴷ ⵓⵏⵎⵣⴳⵓⵏ, ⴰⵎⴰⵔⴰ ⵏ ⵉⵙⵉⵏⴰⵔⵢⵓⵜⵏ, ⴰⵎⴰⵔⴰ ⴰⵡⵎⵣⴳⵓⵏ, ⴰⵙⵎⴷⴰⵢ, ⴰⵎⴰⵔⴰ/ⴰⵎⴳⴰⵢ, ⴰⵎⴷⵢⴰⵣ, ⴰⵎⵙⵢⴰⴼⵓ, ⴰⵎⵙⵏⴼⵍⵓⵍ ⵏ ⵜⴰⵍⵖⴰⵜⵉⵏ, ⴰⵎⵥⵡⴰⵏ, ⴰⵎⴰⵔⴰ ⵏ ⵓⵙⴼⵔⵖ, ⴷ ⵓⵙⵍⵎⴰⴷ ⴰⵏⵉⵎⴰⵏ ⴰⵡⵜⵛⵉⵍⵉ-ⴰⵡⴼⵕⴰⵏⵚ.ⵢⵓⴷⵓⵔⵓⴼⵙⴽⵉ

ⵉⵎⴰⵔⴰⵡⵏ ⵏ ⵢⵓⴷⵓⵔⵓⴼⵙⴽⵉ ⴳⴰⵏ ⵓⴷⴰⵢⵏ ⵙⴳ ⵓⴽⵕⴰⵏⵢⴰ ⴳ ⵜⵛⵉⵍⵉ, ⵉⴷⴷⵔ ⵢⴰⵜ ⵜⵎⵥⵉ ⵓⵔ ⵉⵃⵍⵉⵏ, ⴷ ⵉⴳⴹ ⵏⵏ ⴳ ⵜⵖⵔⵉ ⴷ ⵜⵉⵔⵔⴰ ⵏ ⵜⵎⴷⵢⴰⵣⵜ. ⴷ ⴹⴰⵕⵜ ⵏ ⵎⴰⴷ ⵉⴼⴼⴰⵖ ⵜⴰⵖⵉⵡⴰⵏⵜ, ⵉⵍⵀⴰ ⴰⵔ ⴷ ⵉⵜⵜⵉⵔⵉ ⴰⵎⵣⴳⵓⵏ, ⵙⵍⴰⵡⴰⵏ ⴰⴽⴽⵯ ⴰⵎⵣⴳⵓⵏ ⵉⴼⴼⵔⵏ, ⴷ ⵉⵙⵡⵓⵔⵉ ⴰⵎ ⴱⴰⵇⵛⵉⵛ ⴷⴰⵜ ⴰⴷ ⵉⵙⴽⵔ ⵜⴰⵔⴰⴱⴱⵓⵜ ⵏ ⵓⵎⵣⴳⵓⵏ ⵏⵏⵙ, ⴳ ⵓⵙⴳⴳⵯⴰⵙ ⵏ 1947. ⵉⵎⵓⴷⴷⴰ ⵢⵓⴷⵓⵔⵓⴼⵙⴽⵉ ⵖⵔ ⴱⴰⵔⵉⵣ ⴳ ⵜⵣⵡⵉⵔⵉ ⵏ ⵉⴷ ⵙⵎⵎⵓⵎⵔⴰⵡ ⵏ ⵜⴰⵙⵓⵜ ⵍⵍⵉ ⵉⵣⵔⵉⵏ, ⴷ ⵉⵙⵖⵔⴰ ⵜ ⵉⵜⵢⴰⵏ ⴷⵉⴽⵔⵓ (Étienne Decroux); ⴷⴰⵜ ⴰⴷ ⵉⵎⵎⴰⵜⵜⵉ ⵖⵔ ⵙⵙⵉⵏⵉⵎⴰ, ⴷ ⴰⵔ ⵉⵙⵙⵎⵏⵉⴷ ⴰⴼⵉⵍⵎ ⴰⵇⵓⴹⴰⴹ "Les têtes interverties ⵉⴳⵢⵢⴰ ⵉⵏⵡⴷⵉⵎⵏ" ⴳ 1957. ⵙⴳ ⵓⵙⴳⴳⵯⴰⵙ ⵏ 1960, ⵉⴱⴹⴰ ⴰⴽⵓⴷ ⵏⵏⵙ ⴳⵔ ⴱⴰⵔⵉⵣ ⴷ ⵎⵉⴽⵙⵉⴽⵓ ⵙⵉⵜⵉ.

ⴳ ⵓⵙⴳⴳⵯⴰⵙ ⵏ 1966, ⵉⵙⴽⵔ ⴰⵙⴰⵔⵓ ⵏⵏⵙ ⴰⵎⵣⵡⴰⵔⵓ ⴰⵎⵙⴹⵚⴰⵢ "ⴰⵏⵉⴱⴰⵍ 5", ⵎⴰⵛⴰ ⴳ 1967 ⵉⵙⵙⵓⴼⵖ ⴷ ⴰⵙⴰⵔⵓ ⴰⵏⴰⵍⵍⴰⵙ ⵏⵏⵙ ⴰⵎⵣⵡⴰⵔⵓ "ⴼⴰⵏⴷⵓ ⴷ ⵍⵉⵣ", ⵍⵍⵉ ⵉⵙⴽⵔⵏ ⵢⴰⵏ ⵓⴷⵔⴷⵉⵃ ⴰⵎⵇⵇⵔⴰⵏ ⴳ ⵍⵎⵉⴽⵙⵉⴽ, ⴷ ⴳ ⵜⴳⵉⵔⴰ ⵉⵜⵜⵓⴳⴷⵍ. ⴷ ⵉⴳ ⵓⵙⴰⵔⵓ ⵏⵏⵙ ⵍⵍⵉ ⵜ ⵉⴷ ⵉⵡⴰⵍⴰⵏ, "acid western El Topo"ⴳ (1970) ,ⴷ ⵓⴼⵉⵍⵎ ⵏ "ⴰⵙⴰⵔⵓ ⵏ ⵜⵓⵣⵣⵓⵎⵉⵏ ⵏ ⵢⵉⴹ" ⴳ ⵉⵡⵓⵏⴰⴽ ⵉⵎⵓⵏⵏ ⵏ ⵎⴰⵔⵉⴽⴰⵏ,ⵙⴳ ⵍⴰⴼⵍⴰⵎ ⵍⵍⵉ ⵉⴳⴰⵏ ⵉⵎⵣⵡⵓⵔⴰ ⴳ ⵡⴰⵏⴰⵡ ⴰⵏⵏ, ⴷ ⵢⵓⵎⵥ ⴰⵙⵎⵖⵔ  ⵙⴳ ⴷⴰⵔ ⵊⵓⵏ ⵍⵉⵏⵓⵏ, ⵍⵍⵉ ⴰⵙ ⵉⴼⴽⴰⵏ ⴰⴳⵏⴷⵉⴷ ⵏ ⴹⵓⵍⴰⵕ ⵉ ⵓⵙⵙⵥⵕⴼ ⵏ ⵓⵙⴰⵔⵓ ⵏⵏⵙ ⵍⵍⵉ ⴷ ⵢⵓⵛⴽⴰⵏ.ⴷ ⵜⴳ ⵜⵢⴰⴼⵓⵜ ⵏ ⵓⵙⴰⵔⵓ "The Holy Mountain ⴰⴷⵔⴰⵔ ⴰⴼⵓⵥⴰⵕ" ⴳ 1973, ⵢⴰⵏ ⵓⵔⵣⵣⵓ ⴰⵡⵙⵉⵔⵢⴰⵍ ⵙⴳ ⵜⵎⵀⵉⵡⵛⵜ ⵏ ⵓⴷⴰⵔⴰⵎ. ⴷ ⴼ ⴽⵔⴰ ⵏ ⵜⵏⵎⵎⵣⵔⴰⵢⵉⵏ ⴰⴽⴷ ⴰⵏⴱⴹⵓ ⵏ ⵓⵙⴰⵔⵓ ⴰⵍⴰⵏ ⴽⵍⴰⵢⵏ, ⵍⵍⵉ ⵉⵙⵔⴳⵏ ⴰⵢⵍⵍⵉⴳ ⵉⴳⵓⴼ ⵓⵙⵏⵎⴰⵜⴰ ⴳ ⵓⵎⴰⴹⴰⵍ ⴽⵓⵍⵍⵓ ⵜ.

ⴹⴰⵕⵜ ⵏ ⵢⴰⵜ ⵜⵔⵎⵉⵜ ⵏ ⵓⵙⵖⵔⴰⵢ ⵉ ⵓⵙⵙⵓⵍⴼ ⵏ ⴼⵔⴰⵏⴽ ⵀⵉⵔⴱⵔⵉⵜ ⵏ "ⵓⵏⴳⴰⵍ ⵏ ⵜⵔⵊⵉⵜ ⵜⵓⵙⵙⵏⴰⵏⵜ Dune" (1965) , ⵉⵙⵙⵓⴼⵖ ⴷ ⵢⵓⴷⵓⵔⵓⴼⵙⴽⵉ ⵙⵎⵎⵓⵙ ⵉⵙⵓⵔⴰ : ⴰⵙⴰⵔⵓ " ⵜⴰⵙⴽ Tusk" (1980); ⴷ ⵓⵙⴰⵔⵓ ⴰⵡⵙⵉⵔⵢⴰⵍ "Santa Sangre ⵉⴷⴰⵎⵎⵏ ⵉⴼⵓⵥⵕⵏ " (1989); ⴷ ⴽⵉⴳⴰⵏ ⵏ ⵉⴳⵉⵜⵏ ⵢⴰⴹⵏ ⵍⵍⵉ ⵙ ⴱⴰⵀⵔ ⵉⵜⵜⵢⵓⵙⵙⴰⵏ ⴳ ⵓⵎⴰⴹⴰⵍ .

 ⵜⴰⵙⴽⵏⵉⴷⵉⵔⵜ ⴷ ⵜⵣⵡⵉⵔⵉ ⵏⵏⵙ 
ⵉⵍⵓⵍ ⵢⵓⴷⵓⵔⵓⴼⵙⴽⵉ ⴳ ⵓⵙⴳⴳⵯⴰⵙ ⵏ 1929 ⴳ ⵜⵇⴱⵉⵍⵜ ⵏ ⵜⵓⴽⵓⴱⵉⵍⴰ ⵜⴰⵢⵍⴰⵏⵜ(ⵜⵍⵍⴰ ⴳ ⵜⴰⵎⴰ ⵏ ⵓⴼⵜⴰⵙ) ⴳ ⵜⵛⵉⵍⵉ, ⵙ ⵉⵥⵓⵕⴰⵏ ⵏ ⵉⵎⵣⵡⴰⴳⵏ ⵏ ⵓⴷⴰⵢⵏ ⵙⴳ ⵓⴽⵔⴰⵏⵢⴰ. ⴷ ⵉⴽⴽⴰ ⵜ ⵉⵏⵏ ⴱⴰⴱⴰⵙ ⵅⴰⵢⵎⵉ ⵢⵓⴷⵓⵔⵓⴼⵙⴽⵉ ⵖⵔⵓⵙⵎⴰⵏ ⵉⴳⴰ ⴰⵙⴱⴱⴰⴱ , ⵍⵍⵉ ⴱⴰⵀⵔⴰ ⵉⵜⵜⵎⴰⵖⵏ ⴷ ⵜⵎⵖⴰⵔⵜ ⵏⵏⵙ ⵙⴰⵔⴰ ⴼⵉⵍⵉⵙⵉⴷⴰⴷ ⴱⵔⵓⵍⴰⵏⵙⴽⵉ ⴰⵔⴽⴰⴼⵉ.ⵉⴽⴽⴰ ⵜ ⵉⵏⵏ ⵡⴰⵍⵉⵅⴰⵏⴷⵔⵓ ⵓⵔ ⵉⵃⵎⵉⵍ ⵜⴰⵡⵊⴰ ⵏⵏⵙ ⴷ ⵉⵙⵔⴳ ⴰⵙ ⵎⴰⵢⴰⵏⵏ ⴰⵢⵍⵍⵉⴳ ⴷⴰ ⵉⵜⵜⵃⴳⴰⵕ/ⵉⵜⵜⵙⵍⴽⴰ ⴼ ⵉⵎⵣⴷⴰⵖⵏ ⵉⵎⵓⵔⴰⵏⵏ ⵍⵍⵉ ⵜ ⵉⵥⵕⵕⴰⵏ ⴰⵎ ⴽⵔⴰ ⵏ ⵓⴱⵕⵕⴰⵏⵉ ⵙ ⵜⵎⵏⵜⵉⵍⵜ ⵏ ⵡⴰⴷⴷⴰⴷ ⵏⵏⵙ ⵎⴰⵙ ⵉⴳⴰ ⴰⵔⵔⴰⵡ ⵏ ⵉⵎⵣⵡⴰⴳⵏ. ⵎⵇⵇⴰⵔ ⴰⴽⴽⵯ ⴰⵢⴰ, ⵉⵃⵎⵍ ⵜⴰⵙⴳⴰ ⵏⵏⵙ ⵜⴰⴷⵖⵔⴰⵏⵜ, ⴹⴰⵕⵜ ⵏ ⵎⴰⵢⴰ ⵜⵎⵓⵜⵜⵉ ⵜⵡⵊⴰ ⵏⵏⵙ ⵖⵔ ⵜⵎⴷⵉⵏⵜ ⵏ ⵙⴰⵏⵜⵢⴰⴳⵓ, ⵜⵛⵉⵍⵉ.ⵜⴰⵙⴽⵏⵉⴷⵉⵔⵜ ⵏⵏⵙ

ⵉⴳⴹ ⵏⵏ ⴰⵍⵉⵅⴰⵏⴷⵔⵓ ⴳ ⵜⵖⵔⵉ ⴷ ⵉⵍⵀⴰ ⴰⵡⴷ ⴰⵔ ⵉⵜⵜⴰⵔⴰ ⵜⴰⵎⴷⵢⴰⵣⵜ ⴷ ⵉⴼⵙⵔ ⵜⴰⵎⴷⵢⴰⵣⵜ ⵏⵏⵙ ⵜⴰⵎⵣⵡⴰⵔⵓⵜ ⴳ ⵓⵡⵜⴰⵢ ⵏⵏⵙ  ⵏ 16 ⵏ ⵓⵙⴳⴳⵯⴰⵙ; ⵉⵙⵙⵏⵜⵉ  ⵜⵉⵖⵔⵉ ⴳ ⵜⵖⵉⵡⴰⵏⵜ; ⴷ ⵉⵖⵔⴰ ⵜⴰⵙⵏⵉⵎⴰⵏⵜ ⴷ ⵜⴼⵍⵙⵓⴼⵜ; ⴹⴰⵕⵜ ⵏ ⵓⵢⴰ ⵉⴼⵍ ⵜⴰⵙⴷⴰⵡⵉⵜ ⴷ ⵉⴽⵛⵎ ⵏⵏ ⵙ ⵓⵎⵣⴳⵓⵏ; ⴷ ⵉⵙⵡⵓⵔⵉ ⴰⵎⵎ ⴱⴰⵇⵛⵉⵛ ⴳ ⵓⵙⵉⵔⴽ. ⴳ ⵡⴰⴽⵓⴷ ⴰⴷ ⵏⵉⵜ, ⴳ 1947 ⵉⵙⴽⵔ ⵜⴰⵔⴰⴱⴱⵓⵜ ⵏ ⵓⵎⵣⴳⵓⵏ ⵏⵏⵙ, "Teatro Mímico ⴰⵎⵣⴳⵓⵏ ⵏ ⵢⵉⴼⵙⵙⵉ", ⵍⵍⵉ ⵉⵍⵍⴰⵏ ⴳ ⵜⵣⵡⵉⵔⵉ ⵏ 1952 ⵢⵉⵍⵉ ⴳⵉⵙ ⵏ 50 ⵉⴳⵎⴰⵎⵏ, ⴷ ⴳ ⵓⵙⴳⴳⵯⴰⵙ ⴰⵏⵏ ⵍⵍⵉ ⵜ ⵉⴷ ⵉⴹⴼⵕⵏ ⵢⵓⵔⴰ ⵜⴰⵎⵣⴳⵓⵏⵜ ⵜⴰⵎⵣⵡⴰⵔⵓⵜ ⵏⵏⵙ. ⴷ ⵎⵇⵇⴰⵔ ⵖⵉⴽⴰⵏⵏ, ⵉⵙⵙⵢⴰⴼⴰ ⵢⵓⴷⵓⵔⵓⴼⵙⴽⵉ ⵎⴰⵙ ⵓⵔ ⴰⵙ ⵉⵇⵇⴰⵎⴰ ⵎⴰⴷ ⵉⴳⴳⵓⵜⵏ ⴳ ⵜⵛⵉⵍⵉ, ⵙ ⵓⵢⴰ ⵉⵎⵓⴷⴷⴰ ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ ⵙ ⴱⴰⵔⵉⵣ,ⴼⵕⴰⵏⵚⴰ. ⵉⵍⵎⵎⴰ ⵉⵙⵙⵏⵜⵉ ⵖⵉⵏ ⵜⵉⵖⵔⵉ ⵏ ⵜⵥⵓⵕⵉ ⵉⴼⴼⵔⵏ(ⵜⴰⵏⵛⵉⵛⴷⵜ) ⴰⴽⴷ ⵜⵉⵏⴰ ⴷⵉⵔⵓ ⴷ ⵉⴽⵛⵎ ⴷ ⴷ ⵜⵔⴰⴱⴱⵓⵜ ⵏ ⵉⵎⵔⵣⵓⵜⵏ(ⵉⵎⵃⴹⴰⵕⵏ) ⵏ ⴷⵉⵔⵓ, ⴷ ⵉⴷⴷⴰ ⴷ ⵜⵔⴰⴱⴱⵓⵜ ⴰⵏⵏ ⴳ ⵢⴰⵜ ⵜⵏⵢⵓⴷⴷⵓⵜ ⵜⴰⵎⴰⴹⵍⴰⵏⵜ, ⴷ ⵢⵓⵔⴰ ⴽⵉⴳⴰⵏ ⵏ ⵉⴳⵉⵜⵏ ⵉ ⵜⵔⴰⴱⴱⵓⵜ ⴰⵏⵏ. ⴹⴰⵕⵜ ⵏ ⵓⵢⴰ, ⵢⴰⵖⵓⵍ ⴷ  ⵖⵔ ⵓⵎⵣⴳⵓⵏ ⴳ 1957, ⵉⵙⵙⵏⵜⵉ ⵏⵉⵜ ⵢⵓⴷⵓⵔⵓⴼⵙⴽⵉ ⴳ ⵉⴳⵔ ⵏ ⵜⵎⴳⵓⵔⵉ ⵏ ⵉⵙⵓⵔⴰ, ⵙⴳⵉⵙⵏ ⴰⵙⴰⵔⵓ ⵏ "ⵉⵏⵡⴷⵉⵎⵏ Les têtes interverties"

ⴳ 1966 ⵉⴼⵔⵙ ⴰⵙⴰⵔⵓ ⵏⵏⵙ ⴰⵎⵣⵡⴰⵔⵓ ⴰⵎⵙⴹⵚⴰⵢ  "ⴰⵏⵉⴱⴰⵍ 5". ⴳ ⵓⵙⴳⴳⵯⴰⵙ ⴰⵏⵏ ⵍⵍⵉ ⵜ ⵉⴷ ⵉⵡⴰⵍⴰⵏ ⵉⵙⵎⵏⵉⴷ ⴰⵙⴰⵔⵓ ⵏⵏⵙ ⴰⵏⴰⵍⵍⴰⵙ ⴰⵎⴰⵢⵏⵓ "ⴼⴰⵏⴷⵓ ⴷ ⵍⵉⵣ"; ⵅⴼ ⵓⵙⴰⵜⵉ ⵏ ⵢⴰⵜ ⵜⵎⵣⴳⵓⵏⵜ ⵢⵓⵔⴰ ⵜⵜ ⴼⵉⵔⵏⴰⵏⴷⵓ ⴰⵕⴰⴱⴰⵍ, ⵍⵍⵉ ⵜ ⵉⵏⵏ ⵉⴽⴽⴰⵏ ⵉⵙⵡⵓⵔⵉ ⴷ ⵢⵓⴷⵓⵔⵓⴼⵙⴽⵉ ⵅⴼ ⵜⵥⵓⵕⵉ ⵏ ⵜⵔⴱⴱⴰⵡⵜ ⴳ ⵡⴰⴽⵓⴷ ⴰⵏⵏ. ⴳ ⵎⵉⴽⵙⵉⴽⵓ ⵙⵉⵜⵉ, ⵉⵎⵎⴰⴳⴳⴰⵔ ⴷ ⵉⵊⵊⵓ ⵜⴰⴽⴰⵜⴰ, ⵢⴰⵏ ⵓⵕⵀⵉⴱ ⴰⵡⴱⵓⴷⵉ ⵍⵍⵉ ⵢⴰⴷⵍⵍⵉ ⵉⵖⵔⴰⵏ ⴳ ⵍⵢⴰⴱⴰⵏ ⴷⴰⵜ ⴰⴷ ⵉⵎⵓⴷⴷⵓ ⵖⵔ ⵎⵉⴽⵙⵉⴽⵓ ⵙⴳ ⵉⵡⴰⵏⴽⵏ ⵉⵎⵓⵏⵏ ⴳ 1967. 

 ⵜⴰⵡⵊⴰ ⵏⵏⵙ 
ⵜⴰⵎⵖⴰⵔⵜ ⵜⴰⵎⵣⵡⴰⵔⵓⵜ ⵏⵏⵙ ⵉⴳⴰ ⵜⵜ ⵜⴰⵙⵎⴷⴰⵢⵜ ⴼⴰⵍⵉⵔⵉ ⵜⵔⵓⵎⴱⵍⴰⵢ. ⵉⵜⴰⵀⵍ  ⵖⵉⵍⴰ ⴷ ⵜⴰⵏⴰⵥⵓⵕⵜ ⴷ ⵜⵖⴳⴳⵯⴰⵙⵜ ⵏ ⵜⵎⵍⵙⴰ ⴱⴰⵙⴽⴰⵍ ⵎⵓⵏⵜⴰⵏⴷⵓⵏ. ⵖⵓⵔⵙ ⴽⴽⵓⵥ ⵏ ⵜⴰⵔⵡⴰ: ⴱⵔⵓⵏⵜⵉⵙ ⵢⵓⴷⵓⵔⵓⴼⵙⴽⵉ,ⴷ ⴽⵔⵉⵙⵜⵓⴱⴰⵍ ⴷ ⴰⴷⴰⵏ ⵢⵓⴷⵓⵔⵓⴼⵙⴽⵉ ⵍⵍⵉ ⴷⴰⵔⵙ ⵉⵎⵥⵥⵉⵏ. ⵖⵓⵔⵙ ⴰⵡⴷ ⵢⴰⵜ ⵢⵉⵍⵍⵉⵙ ⵍⵍⵉ ⵉⴳⴰⵏ ⵢⵓⵊⵉⵏⵢⴰ.

 ⴰⵏⵏⴰⵢⵏ ⵏⵏⵙ 
ⵉⴳⴹⴰⴹ ⵍⵍⵉ ⴷ ⵉⵜⵜⵍⵓⵍⵏ ⴳ ⵓⵇⵇⴼⵉⵣ ⴰⵔ ⵜⵜⵖⴰⵍⵏ ⵎⴰⵙ ⴷ ⴰⵙⴰⵢⵍⴰⵍ(ⵜⴰⵢⵍⴰⵍⵜ) ⵉⴳⴰ ⴰⴱⴽⴽⵉⴹ .

 ⵥⵕ ⵓⴳⴳⴰⵔ 

 ⵜⵛⴰⵕⵍⵉ ⵜⵛⴰⴱⵍⵉⵏ
 ⴰⵍ ⴱⴰⵜⵛⵉⵏⵓ
 ⴰⵎⵣⴳⵓⵏ

 ⵉⴳⵉⵜⵏ ⵏⵏⵙ 

 1957  La cravate ⵜⴰⵙⵔⵔⴰⴼⵜ ⵉⴳⵉⵜⵏ ⵏⵏⵙ
 1968  Fando y Lis ⴼⴰⵏⴷⵓ ⴷ ⵍⵉⵣ
 1970  El Topo ⴰⵖⵛⵛⴰⵍ
 1973  The Holy Mountain ⴰⴷⵔⴰⵔ ⴰⴼⵓⵥⴰⵕ
 1980  Tusk 
 1990  The Rainbow Thief ⴰⵎⵅⵅⴰⵔ ⵏ ⵜⵍⵖⵏⵏⵊⴰ 
 2013  The Dance of Reality ⵃⴰⵢⴼⴰ ⵏ ⵜⵉⵍⴰⵡⵜ
 2016  Endless poetry 

 ⵉⵙⴰⵖⵓⵍⵏ